Slon africký

Slon africký (iné názvy: slon veľkouchý; bez slona pralesného aj: stepná forma slona afrického, slon stepný, (?)slon savanový, ľudovo savanový slon; lat. Loxodonta africana alebo staršie Elephas africanus) je druh z rodu Loxodonta. Je to najväčší z troch žijúcich druhov slonov. 

Staršie zahŕňal aj dnešný samostatný druh slon pralesný (Loxodonta cyclotis).

Slon stepný je aj slovenský názov jedného z tradičných poddruhov slona afrického - Loxodonta africana oxyotis.

Podľa Medzinárodnej únie na ochranu prírody a prírodných zdrojov slon africký patrí medzi ohrozené druhy, trend celkovej populácie je klesajúci, od roku 2006 sa ich stavy znížili o 30%.

Charakteristika 
Obýva rozličné habitaty od púští po horské dažďové lesy. Má väčšie uši ako slon ázijský a okrem toho nie 1, ale 2 výbežky na konci chobota. Obe pohlavia majú dopredu nasmerované a vyhnuté kly (používajú ich okrem iného na rozrýpavanie pôdy bohatej na minerály (najmä soľ), ktorú potom požierajú). Slony africké potrebujú obrovské množstvo potravy (a veľké územie na jej získanie), takže ich stáda neraz spôsobujú dramatické zmeny prostredia, najmä v čase dlhotrvajúceho sucha.

Súhrnné informácie:
 Dĺžka: 4 – 
 Chvost: 1 – 
 Hmotnosť: 4 – 7 ton
 Výskyt: Afrika
 Sociabilita: Skupina
 Status: Ohrozený
 Biotopy výskytu: Tropické lesy a savany

Poddruhy
Delenie na poddruhy je sporné. Rôzni autori uznávajú:

a) 0 poddruhov (Wilson and Reeder 2005).

b) 2 poddruhy::
Loxodonta africana africana v užšom zmysle
Loxodonta africana capensis

c) 4 poddruhy – jedna verzia :
 Loxodonta africana africana v užšom zmysle (Blumenbach, 1797) - po slovensky slon (africký) juhoafrický
 Loxodonta africana oxyotis (Matschie, 1900) - po slovensky slon (africký) stepný
 Loxodonta africana knochenhaueri (Matschie, 1900) - po slovensky slon (africký) masajský
 Loxodonta africana capensis (G.Cuvier, 1798) 

d)  4 poddruhy – iná verzia 
Loxodonta africana africana v užšom zmysle (Blumenbach, 1797) – vrátane Loxodonta africana angolensis, Loxodonta africana capensis, Loxodonta africana mocambicus, Loxodonta africana selousi, Loxodonta africana toxotis a Loxodonta africana zukowski
Loxodonta africana oxyotis (Matschie, 1900) – vrátane Loxodonta africana rothschildiross
Loxodonta africana knochenhaueri (Matschie, 1900) – vrátane Loxodonta africana cavendishi a Loxodonta africana peeli
Loxodonta africana orleansi (Lydekker, 1907)

e) viac poddruhov

Okrem toho sa niekedy (najmä staršie) taxón Loxodonta cyclotis zaraďuje pod druh Loxodonta africana. Ak sa potom tieto dva taxóny uznávajú ako poddruhy, tak sa slon africký (Loxodonta africana) v širšom zmysle delí na poddruhy Loxodonta africana africana v širšom zmysle a Loxodonta africana cyclotis. Je však alternatívne možné oba taxóny spojiť tak, že sa Loxodonta africana v širšom zmysle nakoniec delí na početné poddruhy – tie čo sú uvedené vyššie plus (prípadné) poddruhy Loxodonta cyclotis.
Tak či onak sa pri takomto prístupe veľkosť zoznamu (možných) poddruhov druhu Loxodonta africana ďalej zvyšuje.

Referencie

Iné projekty 

Slonovité
Ohrozené druhy
Africké cicavce